آمریکا بیرلشمیش دوولتلرینده پرزیدنت سئچکی‌لری‌نین کئچیریله‌جگی 8 نوامبرا بیر هفته قالمیش دئموکرات‌لار پارتیسی جمهوریتچیلر پارتیسی‌نین سئچکی کامپانیاسینی اتهام ائتدی.
دئموکرات‌لار پارتیسی سئچکی‌لرین فلوریدا‌دان سونرا کریتیک ایالتلردن اولان اوهایو، آریزونا، نوادا و پنسیلوانیادا سئچیجی‌لره جمهوریتچی پارتیسی‌نین عضو‌لری طرفیندن باسکی گؤستریلدیگینه دایر خبرلردن سونرا داوا آچدی.
دئموکرات‌لار پارتیسی‌نین آچدیغی داوادا روگئر ایستوننون رهبرلیک ائتدیگی "سس‌لرین اوغورلانماسی‌نین قارشی‌سینی آل" آدلی قروپون آمریکا‌لی سئچیجی‌لره تجاووز و باسکی تطبیق ائتدیگی بیلدیریلیر.
جمهوریتچی پارتیسی‌نین سئچکی‌لری ایزله‌ین عضو‌لری‌نین آریزونا‌داکی سس وئرمه منطقه‌لرینده اینسان‌لارین شکلینی چکدیگی و اونلارا باسکی گؤستردیگینی ادعا ائدن دئموکرات‌لار نوادا ایالتینده آچدیقلاری داوادا ایسه ترومپ دستکچی‌لری‌نین لاس وگاس‌داکی سس وئرمه منطقه‌لرینده جمهوریتچی نامیزده سس وئرمه‌دیگینی سؤیله‌ین سئچیجی‌لره قیشقیردیق‌لاری بیلدیریلیر.
